# Opret forbindelse til headset og højttalere med Bluetooth®

Bemærk: Dette afsnit er ikke gældende, hvis du benytter operativsystemet Windows 8.

Stereo- og mono-headset med Bluetooth kan bruges til at lytte til musik og besvare VoIP-opkald fra din computer. Computeren kan desuden forvandles til en Bluetooth-højttaler, der kan anvendes af en Bluetooth-enhed.

Understøttede lydprofiler omfatter:

- A2DP-kilde og -modtager
- AVRCP-controller og destination
- HFP-/HSP-lydgateway
- Integration med Windows Media Player/Center
- Integration med Skype

## Lyt til musik fra computeren via et Bluetooth-headset eller en Bluetooth-højttaler

Bluetooth-stereoheadset kan forbindes til computeren, så du kan lytte til musik og kontrollere den lydafspilningssoftware, der kører i computeren. Når Bluetooth-stereolydenheden har oprettet forbindelse, kan du stoppe/pause/genoptage afspilning, gå til næste/forrige nummer og justere lydstyrken op/ned for den lydafspiller, der kører i computeren.

I vinduet Tjenester for den tilføjede Bluetooth-enhed (se Tilføj og opret forbindelse til en ny Bluetooth®-enhed):

1. Klik på linket Lyt til musik i vinduet Tjenester for at oprette en forbindelse.
2. Vinduesmeddelelsen Tjenester opdateres, når forbindelsen er oprettet, og Bluetooth-headsettet eller -højttaleren bliver operativsystemets standardlydenhed til lytning af musik afspilles fra computeren.
3. Hvis der ikke høres musik fra dit Bluetooth-headset, når der er oprettet forbindelse, skal du kontrollere, at indstillingerne Standardlydenhed er som beskrevet i afsnittet Standardlydenhed nedenfor.
4. Du kan afbryde en eksisterende lydforbindelse ved at klikke på Afbryd forbindelse i elementet Lyt til musik i vinduet Tjenester, hvorefter operativsystemets standardlyd går tilbage til den oprindelige indstilling.

#### Standardlydenhed

Når der oprettes en lydforbindelse, indstilles Bluetooth-lydenheden automatisk som standardafspilningsenheden i operativsystemet Windows. I sjældne tilfælde fungerer Bluetooth-standardlydenheden muligvis ikke automatisk. Hvis du f.eks. manuelt konfigurerer en anden lydenhed som standardlydenheden, før forbindelsen til Bluetooth-lydenheden oprettes, fungerer Bluetooth-lydenheden muligvis ikke. I så tilfælde skal du gå til egenskaberne Windows-lyd fra systembakkens menu eller Administrerer lydenheder fra afsnittet Hardware og lyd i Kontrolpanel og konfigurere Bluetooth-lydenheden som standardenheden.

## Brug af Bluetooth-headsets til VoIP-opkald

Bluetooth-monoheadset kan bruges som en lydkommunikationsenhed til VoIP-telefoniprogrammer.

I vinduet Tjenester for den tilføjede Bluetooth-enhed (se Tilføj og opret forbindelse til en ny Bluetooth®-enhed):

1. Klik på linket Viderestil VoIP-opkald til håndfrit link i vinduet Tjenester.
2. Vinduesmeddelelsen Tjenester opdateres, når forbindelsen er oprettet, og headsettet er angivet som lydenheden for standardkommunikation for VoIP-programmer såsom Skype.
3. Afbrud den aktuelle lydforbindelse ved at klikke på Afbryd forbindelse i elementet Viderestil VoIP-opkald til håndfrit i vinduet Tjenester.

## Modtagelse af VoIP (Voice over IP )-opkald, mens der lyttes til musik

Du kan skifte frit mellem Bluetooth-stereo- og mono-headset for at acceptere eller afvise indgående Skype-opkald ved brug af Bluetooth-lydenhedens knap eller knapper, mens du lytter til musik. Musikken sættes automatisk på pause under et aktivt Skype-opkald og genoptages, når opkaldet er afsluttet.

Bemærk: Du kan lade disse funktioner arbejde ubemærket ved at aktivere Bluetooth-plugin'et i Windows Media Player og sikre, at Skype-adgang er tilladt med plugin'et "btplayerctrl.exe".

## Afspil musik fra en Bluetooth-enhed via computerens højttalere

Afspil lyd fra en Bluetooth-enhed ved brug af computerens højttaler.

I vinduet Tjenester for den tilføjede Bluetooth-enhed (se Tilføj og opret forbindelse til en ny Bluetooth®-enhed):

1. Klik på linket Afspil musik i vinduet Tjenester.
2. Når denne operation er fuldført, videresendes streaming af lyd fra Bluetooth-fjernenheden til din computers højttalere (eller anden konfigureret standardlydenhed på computeren).
3. Med forbindelsen Afspil musik er det muligt at bruge vinduet Bluetooth-fjernbetjening til at kontrollere fjernmedieafspilleren ved brug af Bluetooth. Ikonet Bluetooth-fjernbetjening åbnes i systembakken. Vinduet Bluetooth-fjernbetjening skal vises, hvis der klikkes på ikonet. Vinduet understøtter standardhandlinger såsom afspil/stop, næste/forrige nummer samt kontroller til lydstyrke op/ned.
4. Stop brug af computeren som en Bluetooth-højttaler ved at klikke på linket Afbryd forbindelse i vinduet Tjenester.